Noch de Afzoachnungan vom Sarmiento de Gamboa hobm Eahm de Inka vazöht, das de easchtn ocht Gschwista aum middlan Fensta (Nischn, Höhlnausgäng) vo Tambotoco außakema warn, des liegd eppa 30Km sidli vo Cuzco. Da Manco Capac und de Mama Ocllo mid seine aundan Briada, em Ayar Cache, em Ayar Ucho und em Aymanco und a de drei aundan Schwestan de Mama Huaco, de Mama Ragua und de Mama Cura san aus da middlan Lucka aussakema. Ausm Linkn und ausm Rechtn soin da Maras und da Sutic gschlipft sei. De Schtemm vo de Zwoa haum daun schpoda a in Cuzco glebd und san woahscheinli mid da Inka Sippn vawaundt gwest.